549.41 REGOLAMENTI DWAR IL-PARTEĊIPAZZJONI PUBBLIKA FIPJANIJIET U PROGRAMMI L-AVVIŻ LEGALI 74 tal-2006. L-AVVIŻ LEGALI 74 tal-2006. 1. Titolu u skop. (1) It-titolu ta’ dawn ir-regolamenti hu Regolamenti dwar il-Parteċipazzjoni Pubblika fi Pjanijiet u Programmi. (2) Dawn ir-regolamenti jimplimentaw id-disposizzjonijiet ta’ l-Artikolu 2 tad-Direttiva 2003/35/KE 85/337/KEE u 96/61/KE Dawn ir-regolamenti jimplimentaw id-disposizzjonijiet ta’ l-Artikolu 2 tad-Direttiva 2003/35/KE tal-Parlament Ewropew u tal-Kunsill tas-26 ta’ Mejju 2003, li tipprovdi għall-parteċipazzjoni pubblika fir-rigward tat-tħejjija ta’ ċerti pjanijiet u programmi li jirrigwardaw l-ambjent u li temenda, fir-rigward tal-parteċipazzjoni pubblika u l-aċċess għall-ġustizzja, id-Direttiva tal-Kunsill. Tifsir. 2. Għall-għanijiet ta’ dawn ir-regolamenti: " l-awtorità kompetenti " tfisser l-Awtorità għall-Ambjent u r-Riżorsi; " il-pubbliku " tfisser persuna naturali jew ġuridika waħda jew aktar u, skond il-leġislazzjoni jew il-prattika nazzjonali, l-assoċjazzjonijiet, organizzazzjonijiet jew gruppi tagħhom. 3. Parteċipazzjoni pubblika fir-rigward ta’ pjanijiet u programmi. (1) L-awtorità kompetenti għandha tiżgura li l-pubbliku jingħata opportunitajiet bikrija u effettivi biex jipparteċipa fil-preparazzjoni u l-modifika jew reviżjoni tal-pjanijiet jew il-programmi li jinħtieġ li jitħejjew taħt id-disposizzjonijiet elenkati fl-Iskeda. (2) L-awtorità kompetenti għandha tiżgura illi: (a) il-pubbliku jiġi informat, sew b’avviżi pubbliċi jew b’mezzi xierqa oħra bħall-medja elettroniċi meta dawn ikunu disponibbli, dwar kull proposta għal pjanijiet jew programmi bħal dawk jew għall-modifika jew reviżjoni tagħhom u dik l-informazzjoni rilevanti dwar proposti bħal dawk tkun disponibbli għall-pubbliku inkluża fost l-oħrajn informazzjoni dwar il-dritt ta’ parteċipazzjoni fit-teħid tad-deċiżjonijiet u dwar dik l-aworità kompetenti li lilha għandhom isiru kummenti jew mistoqsijiet; (b) il-pubbliku jkun intitolat jesprimi kummenti u opinjonijiet meta l-għa/liet kollha jkunu miftuħa qabel ma jittieħdu deċiżjonijiet fuq il-pjanijiet u l-programmi; (ċ) fit-teħid ta’ dawk id-deċiżjonijiet, għandha tingħata l-konsiderazzjoni dovuta li r-riżultati tal-parteċipazzjoni pubblika; (d) wara li tkun eżaminat il-kummenti u l-opinjonijiet espressi mill-pubbliku, li l-awtorità kompetenti għandha twettaq sforzi raġonevoli biex tinforma lill-pubbliku bid-deċiżjonijiet meħuda u r-raġunijiet u l-konsiderazzjonijiet li fuqhom ikunu bażati dawk id-deċiżjonijiet, inkluża informazzjoni dwar il-proċess ta’ parteċipazzjoni pubblika. 4. (1) L-awtorità kompetenti għandha tidentifika lill-pubbliku li jkollu jedd jipparteċipa għall-iskopijiet tar-regolament 3(1), inklużi organizzazzjonijiet mhux governattivi li jkunu konformi ma’ kriterji imposti taħt il-liġi nazzjonali, bħalma huma dawk li jippromwovu l-protezzjoni ambjentali. (2) L-arranġamenti dettaljati għall-parteċipazzjoni pubblika taħt ir-regolament 3(2) għandhom jiġu stabbiliti mill-awtorità kompetenti biex il-pubbliku jkun jista’ jipprepara ruħu u jipparteċipa fihom effettivament. (3) Għandhom jiġu provduti termini ta’ żmien raġonevoli li jħallu żmien biżżejjed għal kull wieħed mill-istadji differenti ta’ parteċipazzjoni pubblika meħtieġa b’dawn ir-regolamenti. 5. Meta dawn ir-regolamenti ma japplikawx. (1) Dawn ir-regolamenti ma japplikawx għal pjanijiet u programmi maħsuba għall-għan uniku li jservu għad-difiża nazzjonali, jew li jitwettqqu fil-każ ta’ emerġenzi ċivili. (2) L.S.549.35 L.S.423.20 Dawn ir-regolamenti ma japplikawx għal pjanijiet u programmi stipulati fl-Iskeda li fir-rigward tagħhom titwettaq proċedura ta’ parteċipazzjoni pubblika taħt ir-Regolamenti dwar Stima Ambjentali Strateġika jew taħt ir-Regolamenti dwar Pjan ta’ Azzjoni fil-Qasam tal-Politika ta’ l-Ilma.